Proslavljen Dan branitelja Zagrebačke županije

1. Srpnja 2019.

Komentari Isključeni

167 Pregleda

[Događanja](http://www.radiosamobor.hr/category/zslider/vijesti/dogadjanja/), [Zagrebačka Županija](http://www.radiosamobor.hr/category/zslider/vijesti/zagrebacka_zupanija/)

[Edi Kirschenheuter](http://www.radiosamobor.hr/author/edi/)

Ovogodišnje obilježavanje Dana hrvatskih branitelja Zagrebačke županije započelo je u četvrtak, 27. lipnja u Pokupskom polaganjem vijenaca u Kupu. Vijenac i svijeće kod spomen ploče na mostu u Pokupskom položili su uz župana **Stjepana Kožića**, njegovog zamjenika **Hrvoja Frankića**, predsjednika županijske skupštine **Damira Mikuljana**, gradonačelnika Velike Gorice **Dražena Barišića**, načelnika Općine Pokupsko **Božidara Škrinjarića**, još i članovi Odbora za branitelje Zagrebačke županije.





Proslava je nastavljena u subotu, 29. lipnja kada je na središnji program u Veliku Goricu stiglo oko 500 branitelja iz svih gradova Županije. Počelo je svetom misom u crkvi Uzašašća blažene Djevice Marije, a nastavljeno kod “Golubice”, spomenika poginulim hrvatskim braniteljima Velike Gorice nedaleko od groblja gdje su položeni vijenci za poginule. Uime državnog izaslanstva vijenac je položio ministar branitelja **Tomo Medved**, a uime Zagrebačke županije **Damir Mikuljan**, **Stjepan Kožić**i **Hrvoje Frankić**. Vijenac je položila i delegacija županijskog Odbora za branitelje koju je vodio **Miljenko Komes**.





Nakon polaganja vijenaca pod šatorom na Trgu dr. Franje Tuđmana uslijedio je službeni protokol obraćanjem sadašnjeg predsjednika Udruge 153. Velikogoričke brigade **Ivana Zagorca**. Govorio je o ratnom putu brigade koja je imala 72 žrtve od 1991. do 1995. godine. Prigodnim riječima okupljenim braniteljima njihov je dan čestitao župan **Stjepan Kožić**. Uime Vlade je govorio ministar **Tomo Medved**, izaslanik predsjednika Hrvatskog sabora bio je **Dražen Barišić**, a predsjednicu je zastupao predsjednik Udruge Gromovi **Ivan Trupec**.





Proslava je završena druženjem uz glazbu i vojnički grah. (*Adolf Paar*)

